TISCO ยิ้มหน้าบาน! กำไร Q3/59 โต 54% หลังรายได้ค่านายหน้า-ดอกเบี้ยพุ่ง
TISCO ยิ้มหน้าบาน! กำไร Q3/59 โต 54% มาที่ 1.25 พันลบ. จากปีก่อน 809.79 ลบ. หลังรายได้ค่านายหน้า-ดอกเบี้ยพุ่ง ขณะที่ช่วง 9 เดือนแรกมีกำไร 3.71 พันลบ. โต 23% จากปีก่อนกำไร 3.01 พันลบ.
10 ต.ค. 2559

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 1.25 พันล้านบาท หรือมีกำไรสุทธิ 1.56 บาทต่อหุ้น เพิ่มขึ้น 54% จากช่วงเดียวกันของปีก่อนที่มีกำไรสุทธิ809.79 ล้านบาท หรือมีกำไรสุทธิ 1.01 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากการขยายตัวของธุรกิจด้านตลาดทุน โดยรายได้ค่านายหน้าจากการซื้อขายหลักทรัพย์ปรับตัวขึ้นจากปริมาณการซื้อขายในตลาดหลักทรัพย์ ขณะที่รายได้ดอกเบี้ยสุทธิเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 3.71 พันล้านบาท หรือ 4.64 บาทต่อหุ้น เพิ่มขึ้น 23% จากช่วงเดียวกันของปีก่อนที่มีกำไรสุทธิ 3.01 พันล้านบาท หรือ 3.75 บาทต่อหุ้น           